Departamento ti Quindío

Ti Quindío () ket departmento ti Colombia. Daytoy ket mabirukan idiay rehion ti laud a tengnga ti pagilian, a binallasiwan babaen ti banbantay ti Andes. Ti kapitoliona ket ti Armenia. Daytoy ket naindayegan ti kasayaat dagiti plantasion ti kape, namarisan nga arkitektura, nasayaat a klima, dagiti nadumaduma nga otel a pagsangbayan ken dagiti dulon a nasayaat a bisitaan dagiti turista . Daytoy a departamento ket mabirukan iti estratehiko a lokasion, idiay tengnga ti trianggulo a pinorma babaen dagiti tallo a nangruna a siudad ti pagilian: ti Bogotá, Medellín ken Cali.  Ti Quindio ket isu ti maikadua a kabassitan a departamento (0.2% oiti nailian a teritorio) nga addaan kadagiti 12 a munisipalidad. iti etnograpiko ken kultura daytoy ket tagikua ti rehion ti Paisa.

 Dagiti munisipalidad 
naurnos babaen ti populasion:
Armenia, kapitolio a siudad.  Nanaganan manipud iti Kaukaso a republika ti Armenia.
Calarca. Naganan manipud kenni Cacique (Hepe) Calarca ti Pijao.:es:Cacique Calarcá
La Tebaida. Naganan manipud kti rehion ti Thebaid ti taga-ugma nga Ehipto.
Circasia. Nanaganan manipud iti Kaukaso a rehion ti Circassia.
Montenegro. Nanaganan manipud iti Balkan a republika ti Montenegro.
Quimbaya. Nanaganan manipud iti indehenio a sibilisasion ti Quimbaya.
Salento. Nanaganan manipud iti rehion ti Salento idiay Italia.
Cordoba. Nanaganan manipud iti siudad ti Andalusia iti Cordoba, Espania.
Pijao. Nanaganan manipud iti pederasion ti Amerindiano Pijao.
Génova. Nanaganan manipud iti Italiano a siudad ti Genoa
Buenavista. Nanaganan manipud iti Espaniol a siudad ti Buenavista de Valdavia
Filandia. Nanaganan manipud kadagitibalikas ti Latin iti "filia" (anak a babai) ken "Andia" (Andes), kas ti "anak a babai ti Andes" (ti akin-amianan unay a munisipalidad ti departamento).

 Dagiti nagibasaran 

 Dagiti akinruar a silpo 

 Biblioteka ti Luis Ángel Arango/Quindío


Kategoria:Dagiti departamento ti Colombia
Kategoria:Dagiti estado ken teritorio a nabangon idi 1966